যাঁর স্থান আপামর ভারতবাসীর হৃদয়ে, তাঁকেই স্বাধীনতার পুণ্যদিনে কলুষিত করা হল। বীর বিপ্লবী মহান দেশপ্রেমিকের মূর্তিতে আলকাতরা ঢেলে দিল কেউ বা কারা। এই ঘটনা শুধু নেতাজির অপমান নয়, এই ঘটনা জাতির অপমান। আর এমন ঘটনার স্বাক্ষী থাকল এ রাজ্যই। স্বাধীনতার দিনে বীরভূমের খয়রাশোলে ঘটে গেল লজ্জাজনক এই ঘটনা। এই ঘটনায় নেতাজি গবেষকরা উচ্চৈস্বরে প্রতিবাদ জানিয়েছেন। নেতাজিপ্রেমীরা মুখ্যমন্ত্রীর হস্তক্ষেপ দাবি করেছেন।